અમૃતારોગ્યમ્ દ્વારા દરરોજ ઓ.પી.ડી. ઉપરાંત વિવિધ સ્થળોએ આરોગ્ય કેમ્પનું પણ આયોજન થાય છે. જેમાં અનેક દર્દીઓ લાભ લે છે. ઓ.પી.ડી.માં નિષ્ણાંત વૈદરાજશ્રીઓ દ્વારા વિનામૂલ્યે નિદાન તથા રાહત દરે સારવાર આપવામાં આવે છે. તદ્ઉપરાંત જે રીતે બાળકોને પોલિયો આદીની રસી આપવામાં આવે છે તેવી રીતે અમૃતારોગ્યમ્ દ્વારા બાળકોની રોગપ્રતિકારક શક્તિ વધે એ માટે પુષ્યનક્ષત્રમાં સુવર્ણપ્રાશન કરાવવામાં આવે છે. દારૂ, બીડી, સિગારેટ, તમાકુ જેવા વ્યસન છોડાવવા માટેની સારવાર આપવામાં આવે છે તથા જાલંધર યોગ પદ્ધતિ દ્વારા હલતો-સડેલો દાંત પાડી આપવામાં આવે છે.